ไฟแนนซ์ทูเดย์
...ลือหึ่งทั่วแวดวงการเงินว่า คนที่เจ็บตัวที่สุดในการปล่อยกู้ให้กับนพพร ศุภพิพัฒน์ มหาเศรษฐีสองหมื่นล้าน คือ ธนาคารไทยพาณิชย์ ที่ให้กู้ทั้งโปรเจกต์ไฟแนนซ์ และให้กู้ในส่วนทุนด้วย แต่ อาทิตย์ นันทวิทยา รองผู้จัดการใหญ่ กลุ่มธุรกิจขนาดใหญ่ ธนาคารไทยพาณิชย์ ว่าที่ซีอีโอแบงก์ ยืนยันมั่นเหมาะว่า ธนาคารไม่มีการปล่อยกู้ให้กับ วินด์ เอนเนอร์ยี่ฯ โดยตรง หรือให้กู้กับผู้ถือหุ้นใดๆ ทั้งสิ้น
29 ต.ค. 2565

...ลือหึ่งทั่วแวดวงการเงินว่า คนที่เจ็บตัวที่สุดในการปล่อยกู้ให้กับนพพร ศุภพิพัฒน์ มหาเศรษฐีสองหมื่นล้าน คือ ธนาคารไทยพาณิชย์ ที่ให้กู้ทั้งโปรเจกต์ไฟแนนซ์ และให้กู้ในส่วนทุนด้วย แต่ อาทิตย์ นันทวิทยา รองผู้จัดการใหญ่ กลุ่มธุรกิจขนาดใหญ่ ธนาคารไทยพาณิชย์ ว่าที่ซีอีโอแบงก์ ยืนยันมั่นเหมาะว่า ธนาคารไม่มีการปล่อยกู้ให้กับ วินด์ เอนเนอร์ยี่ฯ โดยตรง หรือให้กู้กับผู้ถือหุ้นใดๆ ทั้งสิ้น
ตามหลักการข่าวลือนั้นต้องฟังหูไว้หู เรื่องนี้จริงหรือไม่ เวลาจะพิสูจน์ว่า อะไรจริง อะไรเท็จเรื่องนี้ปิดกันไม่ได้
...วงในบอกว่า การปล่อยกู้ให้โครงการใหญ่ๆ ธนาคารพาณิชย์แย่งดีลกันแทบแย่ แต่ได้มาร์จิ้นไม่ถึง 1%  เวลาเป็นหนี้เสียขึ้นมาต้องตั้งสำรองอื้อซ่า มันคุ้มค่าการตัดราคากันไหมนี่
...ส่วนการเบิกจ่ายงบประมาณไตรมาสแรกของปีนี้ฝืดเหลือเกิน ดูไปแล้วต้นเหตุมาจากโรดแมปของรัฐบาล ที่กำหนดชัดเจนว่าจะปฏิรูปเสร็จเมื่อไหร่ รัฐบาลจะจัดให้มีการเลือกตั้งตอนไหน ทำให้ข้าราชการเกียร์ว่าง เพราะไม่รู้จะขยันไปทำไม ประเดี๋ยวรัฐบาลชั่วคราวก็ไปแล้ว เอาเวลาไปนั่งเก็งดีกว่าว่าหลังเลือกตั้งใครจะมาเป็นรัฐบาล 
...ธนาคารกรุงเทพ ส่งสติ๊กเกอร์สัตว์ป่าดุ๊กดิ๊ก แนวมาดากัสการ์น่ารัก ให้คนเล่นโปรแกรมแชตไลน์ โหลดฟรี แค่ 3 วัน ยอดดาวน์โหลดทะลุ 5 ล้านรายแล้ว  ส่วน บริษัท เมืองไทยประกันภัย ส่งสติ๊กเกอร์ลงไลน์เหมือนกัน แต่นางแบบสติ๊กเกอร์หน้าคุ้นๆ เหมือน มาดามแป้ง นวลพรรณ ล่ำซำ กรรมการผู้จัดการบริษัท ยังไงก็ไม่รู้ 
...ถึงจะยังไม่ติดเครื่องอ่านชิปการ์ดในตู้เอทีเอ็ม แต่ธนาคารไทยพาณิชย์ ก็ส่งลูกเล่นใหม่ลงมาให้เป็น  “SMART ATM ฉลาดรู้ใจคุณ” ให้ลูกค้าโอนเงินผ่านตู้เอทีเอ็มได้โดยไม่ต้องจดจำเลขบัญชีปลายทางรวม 6 บัญชี ของธนาคารเอง 3 บัญชี และต่างธนาคาร 3 บัญชี  แถมมีเมนูู 4 ภาษา ทั้งอังกฤษ ญี่ปุ่น จีน และพม่า ให้ลูกค้าเลือกใช้ได้ตามใจชอบด้วย